b'\n_START_ARTICLE_\nMehmet Ali Talat\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nTalat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, h\xc3\xa4n opiskeli L\xc3\xa4hi-id\xc3\xa4n teknillisess\xc3\xa4 yliopistossa, Turkissa. Talat oli jo opiskeluaikanaan mukana poliittisessa toiminnassa. _NEWLINE_Palattuaan Kyprokselle h\xc3\xa4n oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa.\n_START_SECTION_\nPoliittinen ura\n_START_PARAGRAPH_\nTalat toimi opetus- ja kulttuuriministerin\xc3\xa4 joulukuusta 1993. My\xc3\xb6hemmin h\xc3\xa4n toimi muun muassa varap\xc3\xa4\xc3\xa4ministerin\xc3\xa4. _NEWLINE_14. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 h\xc3\xa4n muodosti presidentti Rauf Denkta\xc5\x9fin k\xc3\xa4skyst\xc3\xa4 hallituksen, kun virassa ollut p\xc3\xa4\xc3\xa4ministeri Dervi\xc5\x9f Ero\xc4\x9flu oli kykenem\xc3\xa4t\xc3\xb6n siihen._NEWLINE_Talat voitti presidentinvaalit helmikuussa 2005. H\xc3\xa4n toimi p\xc3\xa4\xc3\xa4ministerin\xc3\xa4 presidenttiyden alkuun asti, jonka j\xc3\xa4lkeen uudeksi p\xc3\xa4\xc3\xa4ministeriksi tuli varapuheenjohtaja Ferdi Sabit Soyer.'